Kaljukitse tähtkuju all sündinud on vastupidavad, tugeva tahtejõuga inimesed, kes saavutavad oma eesmärgi.  Ka füüsiliselt on need inimesed tugevad.    Need inimesed ei ole ründajad, vaid rühivad tasa ja targu oma eesmärgi poole. Iseloomult on nad kinnised, sisemiselt väga tõearmastajad, arenenud mõistusega kuid kangekaelsed. Ükskõik, millisel alal ta töötab, ükskõik, millisel sotsiaalsel astmel ka elab, ikka saavutab edu, kuid seda mitte õnnekombel, vaid tänu oma visadusele ja tööarmastusele. Tasakaalukas.    Saturn on Kaljukitse tähtkuju valitseja, loomulikult halb planeet, mis veeretab  tema märgi all sündinute teele palju raskuseid, kuid julgust kaotamata võitleb selle tähtkuju all sündinud raskustega ja saavutab eesmärgi. Selle eesmärgi püstitavad selle tähtkuju all sündinud juba varases nooruses ja jälgivad seda terve elu.    Selle tähtkuju all sündinutest saavad head riigimehed, kuid ka head administraatorid, insenerid, ökonomistid, poliitikud, ka õpetajad ja arstid ning erasekretärid.    Võõraste juuresolekul eriti kinnised ja tagasihoidlikud. Kuigi need inimesed on  alati ümbritsetud austusega, on neile raske ligi pääseda. Tihti kannatavad üksinduse all ja raske on neid ahvatleda avameelsusele.    Need inimesed armastavad traditsioone, on kokkuhoidlikud, stabiilsed. Ei armasta impulsiivset tegutsemist, riski ja hasarti. Tunduvad olevat kõrgelennulised, kuid on tegelikult tundlikud ja häbelikud, mida hästi oskavad varjata: omavad tugevalt arenenud eneseuhkust, mis tihti põhjustab neile hingelisi kannatusi. Igatseb tegelikult ümbruskonna sümpaatiat, kuid oma  tagasihoidlikkuse tõttu tekib temast vale arusaamine, ei lähene ise inimestele, omavad hea mälu. Ei sega ennast võõrastesse asjadesse, ei lase ennast mõjutada teistest ega hooli ka juttudest, mis väljaspool räägitakse. Võivad kergesti muutuda pedantseiks ja konservatiivseiks, kui on karta ohtu.    Tuttavate ringis siiski avaldub nende inimeste valitsejalik loomus ja püüe iga hinna eest maksma panna.    Tegelevad rohkem kui ükski teine inimene iseendaga, abielluvad reeglina hilja, kuid siis  on ka abielu alati õnnelik.    Üldiselt jääb Kaljukitse tähtkuju all sündinutest palju vallalisteks.    Naised, kes on sündinud selle märgi all, on üldiselt meeldivad ja see meeldivus ei vähene aastatega, vaid kasvab. Küpses eas annab mõistus ja tarkus neile palju juurde ja seetõttu on nad 35-selt sädelevamad, kui oli 18-selt.    Kurameerida nende naistega ei saa, kuna nad peavad alati distantsi enese ja austaja vahel. Armastavad iseseisvust, kuid abielludes saavad neist head  abielunaised ja emad, kuid nad ei andesta solvamist ja petmist.    Ka mehed nõuavad abielludes on naiselt ausust ja otsekohesust, kuigi ise üsna tihti jäävad kinnisteks.